Document ID: /fineweb-2-swissfilter-quality_10-filterrobots/filtered/01798.jsonl.gz/816

Oh Je
Imene Stall bim Hüsli hinde,
wohnt e Chüngel mit de Chinde.
Si isch Wittwe, denn dr liebi Ma
wo sie het kha, isch eifach nümme da.
Er het dient – uf syni Wys,
de Mensche als Spys.
Amene Morge seit denn Mueter:
liebs Chind i seh und hol Fuetter.
Halt no eis! Dängg an mi Ma,
gang nid furt, dängg an Papa.
Het si gseit und isch entwycht,
Chüngel Junior aber schlycht
hindedry; doch das isch blöder,
denn scho chunt e grosse Marder;
und verbisst das chline
Chüngeli ohni Gnad – Schad
Im Stall bim Hüsli hinde,
rieft e Chüngel syne Chinde…………………